Virallinen lehti nro C 323 , 21/10/1998 s. 0078



KIRJALLINEN KYSYMYS E-0812/98 komissiolle esittäjä(t): Hilde Hawlicek (PSE) (26. maaliskuuta 1998) Aihe: ¨Culture deskien¨ järjestäminen jäsenvaltioissa Taiteilijat väittävät usein, että heidän ja komission välisessä tiedotuksessa on ongelmia. Esimerkiksi epäselvät hakulomakkeet tuovat esiin kysymyksiä, joihin komissio ei ole pystynyt vastaamaan useista kyselyistä huolimatta. Olen kuullut, että Euroopan komissio aikoo perustaa jäsenvaltioihin niin sanottuja ¨culture deskejä¨, jotka toimivat infopisteinä tiedotusongelmien vähentämiseksi. Suhtaudun erittäin myönteisesti tällaisten infopisteiden järjestämiseen. Infopisteiden mahdollisimman tehokkaan toiminnan vuoksi Euroopan parlamentin jäsenet, jotka tekevät jo paljon tiedotustyötä tulisi ottaa mukaan hankkeeseen. Jotta taiteilijoille voitaisiin tarjota yhdessä riittävästi tietoja, haluaisin kysyä: 1. Minkälaiseen ideaan ¨culture deskien¨ toiminta perustuu, minkälainen toimivalta niillä on (esim. valita hankkeet ennakkoon virallisten kriteerien mukaan) ja mitkä ovat niiden tarkat tehtävät? 2. Kuinka paljon määrärahoja ¨culture deskeille¨ tullaan myöntämään? 3. Mikä osuus ¨culture deskeillä¨ on EU:n kulttuurinedistämisen uudelleensuuntautumisvaiheen aikana? 4. Mikä tulisi ¨culture deskien¨ roolin olla uudessa kulttuuriohjelmassa? Komission jäsenen Marcelino Orejan komission puolesta antama vastaus (15. toukokuuta 1998) Komissio tiedottaa jo nyt monin tavoin yleisölle ohjelmistaan. Hakijat saavat lisäksi tarkat ohjeet ohjelmien hakemuslomakkeiden mukana. Koska hakemusten määrä lisääntyy koko ajan, komission mielestä olisi hyödyllistä levittää tietoa kulttuuri-infopisteiden kautta jäsenvaltioissa. Tämä on myös parlamentin ja jäsenvaltioiden toivomus, sillä ne ovat huolissaan siitä, että tiedon määrä yhteisön kulttuuriohjelmista on lisääntynyt räjähdysmäisesti. Komissio on ehdottanut ohjelmakomiteoille (Kaleidoskooppi-komitean kokous 14. helmikuuta 1997) tämäntyyppisten infopisteiden perustamista jäsenvaltioihin; perustaminen olisi vapaaehtoista. Komissio korvaa 50 % kuluista, jotka aiheutuvat infopisteen perustamisesta ja jokaisen jäsenvaltion infopisteen vuosittaisesta toiminnasta, summa on kuitenkin enintään 80 000 ecua pinta-alaltaan suurelle jäsenvaltiolle ja 30 000 ecua pinta-alaltaan pienelle jäsenvaltiolle. Infopisteet rahoitetaan yhteisön kolmen Ariane-, Kaleidoskooppi- ja Rafael-ohjelman budjettikohdista. Edellytyksenä yhteisön avustukselle on, että jäsenvaltion viranomaisten nimeämä organisaatio, joka on vastuussa infopisteestä, esittää toimintaohjelman ja ennakkotalousarvion komissiolle. Vuonna 1998 kymmenen jäsenvaltiota ja kaksi EFTA/ETA-maata hyödynsivät niille tarjottua mahdollisuutta (Saksa, Kreikka, Ranska, Irlanti, Italia, Itävalta, Portugali, Suomi, Ruotsi, Yhdistyneet kansakunnat, Islanti ja Norja). Komission kanssa tehtyjen sitoumusten nojalla infopisteiden tehtävänä on ennen kaikkea varmistaa koko jäsenvaltion alueella yhteisön ohjelmien edistäminen ja tiedon levittäminen mahdollisille hakijoille, ammattilaisille ja muille ohjelmista kiinnostuneille. Tähän sisältyy mm. tietopalvelujen tarjoaminen, kulttuuriohjelmien mahdollisimman laaja tiedon levittäminen, ammattilaisille annettu tekninen apu ja tarvittaessa muut edistämistoimenpiteet kohdeyleisölle. Komissio aikoo käytettävissä olevien varojen puitteissa jatkaa toimenpiteitä infopisteiden perustamiseksi samalla kun se valmistelee ehdotusta uudesta kulttuuriohjelmasta.